cyanic-selkie/wikianc huggingface dataset:
বুলগেরিয়ার প্রশাসনিক অঞ্চল
পরিভাষা
বুলগেরিয়ার প্রদেশগুলির আইনগতভাবে (তাদের রাষ্ট্রপতির আদেশে) কোনও প্রাতিষ্ঠানিক নাম নেই। প্রত্যেক প্রশাসনিক কেন্দ্রের নামের সঙ্গে "অব্‌লাস্ট" কথাটি যোগ করে এগুলিকে ডাকা হয়ে থাকে। বুলগেরিয়ায় সাধারণত এগুলিকে "[প্রশাসনিক কেন্দ্রের নাম] অব্‌লাস্ট" হিসেবে নামকরণ করা হয়ে থাকে, তবে কখনও কখনও অব্‌লাস্ট [প্রশাসনিক কেন্দ্রের নাম] ক্রমও ব্যবহার করা হয়।
সত্য বহিন
সত্য বহিন একজন ভারতীয় রাজনীতিবিদ। তিনি একজন সংসদ সদস্য ছিলেন, ভারতীয় জাতীয় কংগ্রেসের সদস্য হিসেবে রাজ্যসভায় উত্তর প্রদেশের প্রতিনিধিত্ব করেন।
১৯৪৮ অস্ট্রেলিয়া ক্রিকেট দলের ইংল্যান্ড সফরে ডন টলন
ডন টলন ১৯৪৮ সালে ডন ব্র্যাডম্যানের নেতৃত্বাধীন অস্ট্রেলিয়া ক্রিকেট দলের বিখ্যাত ইংল্যান্ড সফরে অন্যতম সদস্য ছিলেন। ঐ সফরে অস্ট্রেলিয়া ক্রিকেট দলটি তাদের ৩৪ খেলায় অপরাজিত ছিল। ইংল্যান্ড সফরে একটি টেস্ট দলের এই অভূতপূর্ব সাফল্যে তাদেরকে ‘অপরাজেয়’ বা ‘অজেয়’ ডাকনামে আখ্যায়িত করা হয়েছিল।
রন স্যাগার্সকে পিছনে ঠেলে দলের প্রথম পছন্দের উইকেট-রক্ষক টলন পাঁচ টেস্টের চারটিতেই খেলেছিলেন। তন্মধ্যে, আঘাতের কারণে চতুর্থ টেস্ট খেলতে পারেননি। গ্লাভস হাতে অগ্রাধিকারী টলন এ সফরে স্যাগার্সের তুলনায় উচ্চ গড়ে বাই রান আটকিয়েছিলেন।
ব্র্যাডম্যান এ সফরে দুইজন গ্লাভস হাতের অধিকারীকে পর্যায়ক্রমে খেলিয়েছিলেন এবং ৩১টি প্রথম-শ্রেণীর খেলার মধ্যে ১৪টিতে অংশ নিয়ে ২৯ ক্যাচ ও ১৪ স্ট্যাম্পিং করেছিলেন। ওভালে অনুষ্ঠিত পঞ্চম টেস্টে লেন হাটন টলনের হাতে ক্যাচে পরিণত হওয়াকে উইজডেন বছরের সেরা ক্যাচ হিসেবে আখ্যায়িত করে। এছাড়াও, ওল্ড ট্রাফোর্ডে অনুষ্ঠিত তৃতীয় টেস্টে কঠিন ক্যাচ লুফে নিয়ে জর্জ এমেটকে ফেরৎ পাঠান যা ইয়র্কার লেন্থ হিসেবে তার পায়ের কাছে পড়েছিল ও বলটি ক্যাচে পরিণত হয়। তাস্বত্ত্বেও টলন কিছু ভুল-ভ্রান্তি করেছিলেন। আঙ্গুলের আঘাতের কারণে ক্যাচ উপযোগী বলকে সঠিকভাবে ধরতে পারেননি। ব্যাট হাতে বেশ কম সুযোগ পেয়েছেন। ১৩টি প্রথম-শ্রেণীর ইনিংসে দুই অর্ধ-শতক সহযোগে ২৫.৭২ ব্যাটিং গড়ে ২৮৩ রান তোলেন। টেস্টে ২৮.০০ গড়ে ১১২ রান তোলেন। তন্মধ্যে, দ্বিতীয় টেস্টে মাঝারি সারিতে ধ্বস নামলে ইংল্যান্ডের দিকে খেলা ঝুঁকে পড়াবস্থায় তিনি ৫৩ রান করেন ও প্রথম ইনিংসে অস্ট্রেলিয়া ৩৫০ রান করে। টেস্টগুলোয় তিনি সর্বসাকুল্যে ১২ ক্যাচ নিয়েছিলেন।
তার অসম্ভব ক্রীড়াশৈলী প্রদর্শনের স্বীকৃতিস্বরূপ ১৯৪৯ সালে উইজডেন কর্তৃপক্ষ তাকে বর্ষসেরা পাঁচ ক্রিকেটারের একজনরূপে ঘোষণা করে।
প্রেক্ষাপট
দ্বিতীয় বিশ্বযুদ্ধের সময় থেকে অস্ট্রেলিয়ার উইকেট-রক্ষক হিসেবে টলনের অবস্থান বেশ তুঙ্গে থাকায় ১৯৪৮ সালের অ্যাশেজ সফরে দলের সদস্যরূপে তাকে মনোনীত করা হয়। দলটি পরবর্তীকালে ক্রিকেট ইতিহাসে ‘অপরাজেয়’ বা ‘অজেয়’ দলরূপে পরিচিতি পায়। দলের প্রথম পছন্দের উইকেট-রক্ষক ছিলেন টলন, যাতে স্যাগার্স তার সহকারী ছিলেন। তার জীবনের অধিকাংশ সময়ই রৌদ্রোজ্জ্বল কুইন্সল্যান্ডে ব্যয় করেন এবং উষ্ণমণ্ডলীয় বুন্দাবার্গে বেড়ে উঠায় ইংরেজ ঠাণ্ডা আবহাওয়ায় টলন বেশ কাবু হয়ে যান। তাপমাত্রার কারণে নিজ পোশাক ভিজে গেলেও তার অভ্যন্তরীণ গ্লাভস ভিজতে দেননি। প্রতি ৫৫ ওভারে নতুন বল লাভের বিষয়ে ইংল্যান্ডের রাজী হবার ফলে নিরবিচ্ছিন্নভাবে ফাস্ট বোলিংয়ের উপযোগী অধিক সুইংয়ে সক্ষমতা পায়। ফলশ্রুতিতে, অস্ট্রেলিয়া পেস-সমৃদ্ধ কৌশল গ্রহণ করে এবং টেস্ট খেলাগুলোয় কেবলমাত্র ইয়ান জনসন নিয়মতিভাবে অংশ নিতে পেরেছেন। কলিন ম্যাককুল সফরে কোন টেস্টে খেলেননি। তার সান্নিধ্য বঞ্চিত হবার ফলে স্ট্যাম্পের পিছনে অবস্থান করে টলন তার স্ট্যাম্পিংয়ের সক্ষমতা দেখানোর সুযোগ ঘটে যা তার কুইন্সল্যান্ডীয় দলীয় সঙ্গীর সাথে টেস্টে করেছিলেন।
সফরের শুরুতে
প্রচলিত ধারা মোতাবেক এ সফরের উদ্বোধনে প্রথম পছন্দ হিসেবে অস্ট্রেলিয়া দল হিসেবে ফিল্ডিংয়ে নামে যা ওরচেস্টারশায়ারের বিপক্ষে অংশগ্রহণের মাধ্যমে শুরু হয়। সে মোতাবেক ঐ খেলায় টলন উইকেট-রক্ষক হিসেবে খেলতে নামেন। স্বাগতিক দল ব্যাটিংয়ে নামলে ইংরেজ ভূমিতে ওরচেস্টারশায়ারের অধিনায়ক অ্যালান হোয়াইটকে কিথ মিলারের বোলিংয়ে ক্যাচ নিয়ে তার প্রথম ডিসমিসাল ঘটান। এরপর তিনি সাবেক ইংরেজ অধিনায়ক বব ওয়াটকে ম্যাককুলের বলে স্ট্যাম্পিং করেন। স্বাগতিকদের ২৩৩ রানের জবাবে টলন ৬ নম্বরে নামেন, কিন্তু অস্ট্রেলিয়ার সংগৃহীত ৪৬২/৮ ডিক্লেয়ারের পূর্বে ৩৮/৪ ধ্বস নামে যাতে তিনি মাত্র ছয় রান তুলেছিলেন। দ্বিতীয় ইনিংসে তিনি আরও তিনটি ডিসমিসালে অংশগ্রহণ করেন, যাতে ম্যাককুলের বোলিংয়ে করেছিলেন দুইটি। স্বাগতিক দলকে ইনিংস ও ১৭ রানের বিরাট ব্যবধানে পরাজিত করে অস্ট্রেলিয়া দল। খেলায় টলন ১১ বাই দিয়েছিলেন।
লিচেস্টারশায়ারের বিপক্ষে সফরের দ্বিতীয় খেলায় টলন বিশ্রাম নেন। তার পরিবর্তে স্ট্যাম্পের পিছনে স্যাগার্স অবস্থান করেন ও অস্ট্রেলিয়া ইনিংসের ব্যবধানে জয়ী হয়।
ওভালে সারের বিপক্ষে খেলার জন্য অস্ট্রেলিয়া দল লন্ডন ভ্রমণ করে। অস্ট্রেলিয়ার ৫৫৩/৬ সংগ্রহকালীন টলন মাঠে নামেন ও একপ্রান্ত আগলে রাখেন। অপরাজিত ৫০* রান করলেও তার জুটির সঙ্গীরা বিদায় নেন ও অস্ট্রেলিয়া ৬৩২ রানে অল-আউট হয়। ইংরেজ পরিবেশে টলন কিছু প্রতিকূলতার মুখোমুখি হন। রে লিন্ডওয়ালের বাউন্সারে তার মুখ বাঁচাতে ডানহাতের আঙ্গুলে আঘাত হানে ও চারটি বাই রান সংগৃহীত হয়। দ্বিতীয় ইনিংসে টলন দুই ক্যাচ নেন যাতে অস্ট্রেলিয়া ইনিংস ব্যবধানে জয় পায়। কিন্তু তিনি সারের ৩৩৬ রানের মধ্যে ২৪ বাই রান দিয়েছিলেন।
আঙ্গুলের আঘাত থেকে রক্ষাকল্পে টলন ক্যামব্রিজ বিশ্ববিদ্যালয়, এসেক্স ও অক্সফোর্ড - এ তিনটি খেলা থেকে বিশ্রাম নেন। অস্ট্রেলিয়া এ খেলাগুলোর প্রত্যেকটিতেই ইনিংস ব্যবধানে জয় পেয়েছিল। তার পরিবর্তে স্যাগার্স অন্তর্ভুক্ত হন ১১০ রান তোলেন। তন্মধ্যে এসেক্সের বিপক্ষে অপরাজিত ১০৪* রানসহ পাঁচটি ডিসমিসাল করেন। স্যাগার্স চার খেলায় কেবলমাত্র ৩৪ বাই দিয়েছিলেন; কিন্তু টলন তিন খেলায় দিয়েছিলেন ৪৬।দ্রষ্টব্য- left|thumb|290px|১৯৪৫ সালে কান্ট্রি ম্যাচে [[রন স্যাগার্স|রন স্যাগার্সের (মাঝে) সাথে স্ট্যান ম্যাককাবে (বামে) ও টলন (ডানে)।]]
লর্ডসে মেরিলেবোন ক্রিকেট ক্লাবের (এমসিসি) বিপক্ষে পরবর্তী খেলা অনুষ্ঠিত হয়। ইংল্যান্ডের পক্ষে টেস্টে প্রতিনিধিত্বকারী সাতজন খেলোয়াড় এমসিসি’র পক্ষে ফিল্ডিংয়ে নামে ও মূলতঃ পূর্ণাঙ্গ শক্তির টেস্ট দলরূপে দেখা হচ্ছিল।দ্রষ্টব্য- অন্যদিকে অস্ট্রেলিয়া তাদের প্রথম একাদশকে মাঠে নামায়। এটি মানসিকভাবে সুবিধা লাভের সুযোগ ছিল এবং সফরের পূর্ববর্তী খেলাগুলোয় উচ্চ গড়ের বাই রান দেয়া স্বত্ত্বেও টলন খেলার জন্য মনোনীত হন। ৯ নম্বরে ব্যাটিংয়ে নেমে ১১ রান তোলেন যাতে জিম লেকারের বলে একটি ছক্কা হাঁকান তিনি। অস্ট্রেলিয়া ৫৫২ রান তোলে। প্রথম ইনিংসে জ্যাক রবার্টসন, বিল এডরিচ এবং ডেনিস কম্পটন - এ তিনজনের ক্যাচ একহাতে নিয়ে প্রথম তিন উইকেট পতনে সহায়তা করেন। তারপর দ্বিতীয় ইনিংসে তিনি দুই স্ট্যাম্পিং করেন যাতে স্বাগতিক দলকে ফলো-অন করতে হয়। কিন্তু ২৬ বাই রান দিলেও অস্ট্রেলিয়া ইনিংস ব্যবধানে জয় পায়। চার খেলায় টলন ও স্যাগার্স যথাক্রমে ৭২ ও ৩৪ বাই রান দেন।দ্রষ্টব্য-
এমসিসি‘র বিপক্ষে খেলার পর ও প্রথম টেস্টের পূর্বে ল্যাঙ্কাশায়ার, নটিংহ্যামশায়ার, হ্যাম্পশায়ার ও সাসেক্স - এ চারটি কাউন্টি দলের বিপক্ষে খেলা হয়। প্রথম দুই খেলায় ড্র করলেও অস্ট্রেলিয়া দল পরের দুই খেলায় যথাক্রমে আট উইকেট এবং ইনিংস ও ৩২৫ রানে জয়ী হয়। টলন কেবলমাত্র নটিংহ্যামশায়ারের বিপক্ষে খেলেন। প্রথম ইনিংসে দুই ক্যাচ এবং উভয় ইনিংসে দু’টি করে স্ট্যাম্পিং করেন। ক্যাচগুলো লিন্ডওয়ালের এবং স্ট্যাম্পিংগুলো ডগ রিংয়ের কাছ থেকে আসে। খেলায় টলন ১৮ বাই রান দেন ও সর্বশেষ ব্যক্তি হিসেবে আউট হন। তিনি যখন মাঠে নামেন তখন দলের রান সংখ্যা ৩৫৫/৬ ছিল ও দলকে ৪০০ রানে নিয়ে যান। অন্যদিকে স্যাগার্স তিন খেলায় ৩৬ বাই রান দেন ও ছয় ডিসমিসাল করেন।
প্রথম টেস্ট
প্রস্তুতিমূলক খেলায়দ্রষ্টব্য- স্যাগার্সের তুলনায় ইনিংস প্রতি গড়পড়তা বাই রান প্রদানের হার বেশি থাকা স্বত্ত্বেও টলনকে টেস্ট দলে নেয়া হয়। ট্রেন্ট ব্রিজে অনুষ্ঠিত প্রথম টেস্টে টলন চার ক্যাচ নিয়েছিলেন। প্রথম ইনিংসে কিথ মিলারের বোলিংয়ে জিম লেকারের ক্যাচ নেন। এরফলে ইংল্যান্ডের ইনিংস ১৬৫ রানে থেমে যায়। ৭৪/৮ হবার পর তিনি ও অ্যালেক বেডসার জুটি গড়েছিলেন।
অস্ট্রেলিয়ার ব্যাটিং চলাকালে ৩৩৮/৬ হলে টলন মাঠে নামেন ও লিন্ডসে হ্যাসেটকে সঙ্গ দেন। ৩৯ মিনিট ব্যাটিং করে ১০ রান করার পর বামহাতি অর্থোডক্স স্পিনার জ্যাক ইয়ংয়ের ফিরতি ক্যাচে ধরা পড়েন। খেলার ধারাবাহিকতায় রান সংগ্রহ বেশ ধীরগতিতে হচ্ছিল। ইয়াং ধারাবাহিকভাবে ১১ মেইডেন ওভার দেন ও অস্ট্রেলিয়ার বিপক্ষে ব্যবহৃত লেগ থিওরিতে তিনি তার ২৬ ওভারের স্পেলে মাত্র ১৪ রান রান দিয়েছিলেন।
অস্ট্রেলিয়ার ইনিংস ৫০৯ রানে শেষ হয় ও ৩৩৪ রানে এগিয়ে যায়। ইংল্যান্ডের দ্বিতীয় ইনিংসের শুরুতে দু‘টি কঠিন ক্যাচ নিয়ে প্রধান দুই ব্যাটসম্যানকে বিদায় করেন। মিলারের বলে হুক শটে এক রান করে টলনের হাতে সিরিল ওয়াশব্রুক ফিরে যান। জনসনের অফ স্পিন বলকে কাট করতে গিয়ে বিল এডরিচ কট হন। সোজা আসা আর্ম বলটি তিনি বুঝতে পারেননি এবং বলটি বাইরের প্রান্তে লাগলে ইংল্যান্ডের সংগ্রহ দাড়ায় ৩৯/২। ইংল্যান্ড চমৎকার শুরু করলেও তারপর তিনি অস্ট্রেলিয়াকে সহায়তা করেন। কিন্তু তারা রুখে দাড়ায়। পরবর্তীতে গডফ্রে ইভান্সকে ৫০ রানে জনসনের বলে আউট করলে ইংল্যান্ড ৪৪১ রানে আউট হয়। ৯৮ রানের লক্ষ্যমাত্রায় অস্ট্রেলিয়া পৌঁছে ও আট উইকেটে জয় পায়। টলন উভয় ইনিংসে যথাক্রমে ৫ ও ১২ বাই রান দেন।
টেস্টের মাঝখানে নর্দাম্পটনশায়ার ও ইয়র্কশায়ারের বিপক্ষে অস্ট্রেলিয়া অংশ নেয়। টলন উভয় খেলা থেকে বিশ্রামে যান। প্রথম খেলায় তার দল ইনিংসের ব্যবধানে জয় পায় ও দ্বিতীয়টি ড্রয়ে পরিণত হয়। স্য্যাগার্স ৪ ও ২২ রান করেন ও চার ইনিংসে ২৪ রান বাই দেন।
দ্বিতীয় টেস্ট
দলটি দ্বিতীয় টেস্ট খেলার জন্য লর্ডসে যায় ও অস্ট্রেলিয়া প্রথম ইনিংসে ৩৫০ রান তোলে। অস্ট্রেলিয়ার সংগ্রহ ২২৫/৬ হবার পর টলন ক্রিজে আসেন। হ্যাসেট ও বিল ব্রাউন দ্রুত বিদায় নেন। এরপর জনসনের সাথে জুটি গড়েন। জনসন রান সংগ্রহের জন্য সংগ্রাম করতে থাকেন। কিন্তু টলন শেষ ঘণ্টায় সাবলীল ভঙ্গীমায় রান করতে থাকেন। জনসন চার রান করে আউট হলে দলের সংগ্রহ দাড়ায় ২৪৬/৭। তারপর লিন্ডওয়াল টলনের সাথে জুটি গড়ে খেলাকে বিলম্বিত করেন। দিনশেষে অস্ট্রেলিয়ার সংগ্রহ ২৫৮/৭ করে। ইংল্যান্ড সুবিধাজনক অবস্থানে থাকলেও টলন ২৫* রানে অপরাজিত ছিলেন। দিনের শেষদিকে টলন আধিপত্য বিস্তার করেন। ৩৩ রানের ২৫ রানই তার ছিল। ইংল্যান্ডের অবস্থানে দর্শকেরা অসহিষ্ণু হয়ে পড়ে এবং কেউ কেউ মাঠের বাইরে চলে যাবার প্রস্তুতি নিতে থাকেন।
দ্বিতীয় দিনের সকালে অস্ট্রেলিয়ার নিচের সারির ব্যাটসম্যানেরা খেলাটিকে সফরকারীদের নিয়ন্ত্রণে নিয়ে যায়। লিন্ডওয়াল ১৫ রানে আউট হলে দলের সংগ্রহ ২৭৫/৮ হলেও টলন শান্তমেজাজে ব্যাটিং চালিয়ে যেতে থাকেন। জনস্টন ও আর্নি তোশ্যাক তাকে যোগ্য সঙ্গ দেন। তারা উভয়েই নিজেদের সর্বোচ্চ টেস্ট রান করেন। উভয় ব্যাটসম্যানই বলের দিকে ব্যাট চালালেও প্রায়শইঃ তা ভিন্ন দিকে যাচ্ছিল। ২৯ রানে আউট হওয়া জনস্টনের সাথে ৪৫ রানের জুটি গড়েন ও নিজে করেন ৫৩ রান। অস্ট্রেলিয়ার ইনিংস ৩৫০ রানে শেষ হলে চালকের আসনে যায়, সকালের ৬৬ মিনিটে ৯২ রান সংগ্রহ করে।
প্রথম ইনিংসে ইংল্যান্ডের ২১৫ রানের মধ্যে টলন কোন বাই রান দেননি এবং লাফিয়ে প্রায় ৪০ রান রক্ষা করেন। লিন্ডওয়ালের বলে ওয়াশব্রুকের কট নিলে ইংল্যান্ডের সংগ্রহ দাড়ায় ১৭/১। পরে জনসনের বলে লেকারের বলে কট নেন। দ্বিতীয় ইনিংসে টলনের ব্যাটিংয়ের প্রয়োজন পড়েনি। দ্রুত রান সংগ্রহের উদ্দেশ্যে বিগ-হিটার লিন্ডওয়ালকে টলনের সামনে আনা হয়। অস্ট্রেলিয়া ৪৬০/৭ ডিক্লেয়ার করলে ইংল্যান্ডের জয়ের লক্ষ্যমাত্রা দাড়ায় ৫০৯।
ইংল্যান্ডের সংগ্রহ ৬৫/২ থাকাকালে তোশ্যাকের ফুল টসের বল ওয়াশব্রুকের ব্যাটের ভিতরের প্রান্ত স্পর্শ করে সরাসরি টলনের গোড়ালিতে আসে। ব্র্যাডম্যান ক্যাচটিকে অত্যাশ্চর্য্যরূপে অভিহিত করেন। কেননা অত্যন্ত নিচে ও দ্রুতগতিতে ক্যাচ নেবার উদ্দেশ্যে টলন তা করেছিলেন। লেগ গ্ল্যান্সের আরেকটি ডাইভ থামাতে গিয়ে বামহাতের কনিষ্ঠা মারাত্মকভাবে আঘাতগ্রস্ত হয়। টলন দ্বিতীয় ইনিংসে ১৬ বাই দেন যা ইংল্যান্ডের মোট রানের ৮%। টেস্ট অস্ট্রেলিয়া ৪০৯ রানের ব্যবধানে জয়ী হয়। আঙ্গুলের সুশ্রুসার জন্যে টেস্টের মাঝখানে সারে ও গ্লুচেস্টারশায়ারের বিপক্ষে প্রস্তুতিমূলক খেলাগুলোয় তিনি অংশ নেননি। উভয় খেলায় দল যথাক্রমে দশ উইকেট ও ইনিংস ব্যবধানে জয় পায়। স্যাগার্স তার স্থলাভিষিক্ত জনসন ও ১২ রান করেন, নয় ডিসমিসাল ও চার ইনিংসে ৩১ বাই দেন।
তৃতীয় টেস্ট
ম্যানচেস্টারে দলটি ড্র হওয়া বৃষ্টিবিঘ্নিত তৃতীয় টেস্টে অংশ নেয়। এ টেস্টে ইংল্যান্ড প্রথমে ব্যাট করতে নামে। প্রথম দিনে লিন্ডওয়ালের বলে এডরিচের গ্লাভস স্পর্শ করলে টলন তাকে ৩২ রানে কট করেন। এ সময় ইংল্যান্ডের সংগ্রহ ছিল ১১৯/৫। এডরিচের উইকেট পতনের পর লিন্ডওয়ালের বাউন্সারে মাথায় রক্তাক্ত হয়ে মাঠ ছেড়ে চলে যাওয়া কম্পটন পুনরায় মাঠে ফিরে আসেন। স্ট্যাম্প আগলে রেখে ৫০ রানে একহাতে ক্যাচ ও দিনের শেষদিকে জনস্টনের বলে ৬৪ রানে ক্যাচ হাতছাড়া করেন টলন। ইংল্যান্ড দিনশেষে ২৩১/৭ করে যাতে কম্পটন ৬৪ রানে অপরাজিত ছিলেন। দ্বিতীয় দিন সকালে কম্পটনের ৭৩ রানে থাকাবস্থায় টলন পুনরায় ক্যাচ নিতে ব্যর্থ হন। ইংল্যান্ড ৩৬৩ রান করলেও কম্পটন ১৪৫* রানে অপরাজিত ছিলেন। টলন ক্যাচ নিতে ব্যর্থ হওয়ায় দলকে ৯৫ রান বেশি দিতে হয়। পাশাপাশি কম্পটন একপ্রান্ত আগলে রাখেন ও তার সঙ্গীরা রান করতে সক্ষম হন। এছাড়াও টলন সাতটি বাই রান দেন।
ইংল্যান্ড পুনরায় ব্যাটিংয়ে নামে ও লিন্ডওয়ালের বলে একহাতে ক্যাচ নিয়ে জর্জ এমেটকে বিদায় করেন। লিন্ডওয়ালের আউটসুইঙ্গারে অফ স্ট্যাম্প বরাবরে বল ফেলেন ও এমেটের ব্যাট স্পর্শ করে উইকেট-রক্ষক টলন ডান হাত বাড়িয়ে ঝাঁপিয়ে পড়ে লুফে নেন ও ইংল্যান্ডের রান সংখ্যা দাঁড়ায় ১/১। তারপর ইংল্যান্ড ১৭৪/৩ করে ইনিংস ডিক্লেয়ার করে। টলন নয়টি বাই রান দেন ও একদিনের বেশি বৃষ্টির কারণে নষ্ট হয়। শেষ বিকেলে অস্ট্রেলিয়া ব্যাটিংয়ে নামলেও ড্র হবার কারণে টলনকে ব্যাট ধরার প্রয়োজন পড়েনি।
তৃতীয় টেস্টের পর টলনের বামহাতের আঙ্গুলের ক্ষত থাকা স্বত্ত্বেও মিডলসেক্সের বিপক্ষে প্রস্তুতিমূলক খেলায় তা বাড়তে থাকে। এ খেলায় তিনি ১৭ রান করেন, দুই ক্যাচ নেন ও প্রথম ইনিংসে এক স্ট্যাম্পিং করেন। পুরো খেলায় সাত বাই রান দেন যাতে অস্ট্রেলিয়া দশ উইকেটে জয় পায়।
চতুর্থ টেস্ট
হেডিংলিতে অনুষ্ঠিত চতুর্থ টেস্টে বাম আঙ্গুলের আঘাতের কারণে খেলতে পারেননি তিনি। তার পরিবর্তে স্যাগার্স অন্তর্ভুক্ত হন। অস্ট্রেলিয়া সফলভাবে ৪০৪ রানের জয়ের লক্ষ্যমাত্রা অতিক্রমণের মাধ্যমে বিশ্বরেকর্ড গড়ে ও সাত উইকেটে জয় পায়। এরফলে সিরিজ জয় নিশ্চিত করে অস্ট্রেলিয়া দল। খেলায় অস্ট্রেলিয়া ২৯৯.১ ওভারে ৮৬১ রান দিলেও স্যাগার্স গ্লাভস হাতে ছয়টি বাই রান দেন। এ সফরে যে-কোন অস্ট্রেলীয় উইকেট-রক্ষক হিসেবে কোন খেলায় সর্বনিম্ন ০.৬৯৭% ভাগ বাই রান দেন।দ্রষ্টব্য-
পঞ্চম টেস্ট
ওভালে অনুষ্ঠিত পঞ্চম টেস্টে টলন ফিরে আসেন। বৃষ্টিস্নাত পিচে টস জয়ী ইংল্যান্ড ব্যাটিংয়ে নামে। মিলারের বোলিংয়ে জ্যাক ক্রাপের ব্যাটের বাইরের দিকে স্পর্শ করলে শূন্য রানে টলনের কট আউটের শিকার হন। মধ্যাহ্ন ভোজনের পূর্বে ইংল্যান্ডের সংগ্রহ দাঁড়ায় ২৩/৪। ঘূর্ণায়মান বলের বিপক্ষে লড়াইয়ে ব্যস্ত ইংল্যান্ড দল অধিবেশনের মাঝামাঝি সময়ে ৫২ রানে অল-আউট হয়। লেগ সাইডে বামহাতে লেন হাটনের অ্যাক্রোবেটিক ক্যাচ নিয়ে টলন ইনিংস শেষ করে দেন। উইজডেন এটিকে মৌসুমের সেরা ক্যাচরূপে আখ্যায়িত করে। এ ইনিংসে টলন ছয় বাই রান দেন।
প্রথম বিকেলেই অস্ট্রেলিয়া ইংল্যান্ডের সংগ্রহকে অতিক্রম করে। দ্বিতীয় দিন অস্ট্রেলিয়ার সংগ্রহ ৩৩২/৭ হলে টলন ব্যাট করতে নামেন। এ সময় উদ্বোধনী ব্যাটসম্যান মরিস দেড় শতাধিক রান করে ফেলেছেন। রান আউটের মাধ্যমে মরিসের ইনিংস শেষ হয়। থার্ড ম্যান অঞ্চলে বল ঠেলে দিয়ে দ্রুতগতিতে রান সংগ্রহের উদ্দেশ্যে টলনকে সঙ্কেত দিলে অতিরিক্ত খেলোয়াড়ের থ্রোতে উইকেট ভেঙ্গে যায়। এ সময় অস্ট্রেলিয়ার সংগ্রহ ছিল ৩৫৯/৮। ৩১ রান সংগ্রহকারী টলন ডগ রিংয়ের সাথে আরও ৩০ রান তোলেন। তারা উভয়েই ৩৮৯ রানে বিদায় নেন ও অস্ট্রেলিয়ার ইনিংস শেষ হয়। দ্বিতীয় ইনিংসে টলন মিলারের বলে হাটনকে কট করেন এবং নয় বাই রান দেন যাতে ইংল্যান্ড ১৮৮ রানে অল-আউট হয়। এরফলে স্বাগতিক দল ইনিংস ব্যবধানে পরাজিত জয় ও অস্ট্রেলিয়া ৪-০ ব্যবধানে টেস্ট সিরিজ জয়লাভ করে।
পরবর্তী প্রস্তুতিমূলক খেলা
পরাজয়বিহীন অবস্থায় ইংল্যান্ড সফর শেষ হতে ব্র্যাডম্যানের দলের আর মাত্র সাত খেলা বাকী ছিল। কেন্ট, জেন্টলম্যান অব ইংল্যান্ড ও সমারসেট - ধারাবাহিকভাবে এ তিনটি খেলা থেকে টলনকে বিশ্রামে রাখা হয়। সবগুলো দলের বিপক্ষেই অস্ট্রেলিয়া ইনিংস ব্যবধানে জয় পায়।  স্যাগার্স তার স্থলাভিষিক্ত হন। তিন খেলার ছয় ইনিংসে সাতটি ডিসমিসাল ঘটান ও ২৯ বাই রান দেন।
পরবর্তী খেলা হিসেবে সাউথ অব ইংল্যান্ডের বিপক্ষে দলে ফিরে আসেন। অস্ট্রেলিয়া ৫২২/৭ ডিক্লেয়ার করার প্রেক্ষিতে তাকে ব্যাট করার প্রয়োজন পড়েনি। এরপর তিনি তিন ক্যাচ নেন ও ১৩ বাই রান দেন। স্বাগতিক দল ২৯৮ করার পর বৃষ্টির কারণে খেলাটি পরিত্যক্ত ঘোষিত হয়।
টেস্টের পর প্রস্তুতিমূলক খেলায় অস্ট্রেলিয়ার বড় ধরনের চ্যালেঞ্জ ছিল লেভসন-গাওয়ার একাদশের বিপক্ষে। ১৯৩৮ সালের সর্বশেষ সফরে এ দলটি ছিল কার্যত পূর্ণাঙ্গ শক্তির ইংল্যান্ড দল। কিন্তু এবার ব্র্যাডম্যান কেবলমাত্র বর্তমান ইংল্যান্ড দলের ছয় টেস্ট খেলোয়াড়কে স্বাগতিক দলের পক্ষে অংশগ্রহণের অনুমোদন দেন। তারপর ব্র্যাডম্যান পূর্ণাঙ্গ শক্তির দলকে মাঠে নামান। পঞ্চম টেস্টের দল থেকে একমাত্র পার্থক্য ছিল ডগ রিংয়ের পরিবর্তে জনসনের অন্তর্ভুক্তি। অস্ট্রেলিয়া ৪৮৯/৮ করে যাতে টলনের অংশগ্রহণ ছিল দুই রান। তিনি সাতটি বাই রান দেন ও কোন ডিসমিসাল করতে পারেননি। বেশ কয়েকবার বৃষ্টির কারণে খেলাটি ড্রয়ে পরিণত হয়।
স্কটল্যান্ডের বিপক্ষে দুইটি প্রথম-শ্রেণীবিহীন খেলায় অংশগ্রহণ শেষে সফরটি শেষ হয়। প্রথম খেলায় টলন ব্যাটসম্যান হিসেবে ও স্যাগার্স উইকেট-রক্ষকের দায়িত্বে ছিলেন। অস্ট্রেলিয়ার ২৩৬ রানের মধ্যে টলন মাত্র ছয় রান তোলেন এবং স্কটল্যান্ডের দ্বিতীয় ইনিংসে ০/১০ বোলিং করেন। অস্ট্রেলিয়া ইনিংস ব্যবধানে জয় পেলেও তিনি কোন ক্যাচ নিতে পারেননি। অ্যাবরদিনে অনুষ্ঠিত দ্বিতীয় খেলায় টলন উইকেট-রক্ষণের দায়িত্বে ছিলেন। ২৬ বাই রান দেন, কোন ডিসমিসাল করতে পারেননি এবং তার ব্যাটিংয়েরও প্রয়োজন পড়েনি। স্কটল্যান্ডের দ্বিতীয ইনিংস চলাকালীন অস্ট্রেলিয়া নিরাপদ অবস্থানে থাকার ফলে ব্র্যাডম্যান টলনকে উইকেট-রক্ষণের দায়িত্ব থেকে প্রত্যাহার করে লেগ স্পিন বোলিং করান। টেস্ট জীবনে টলন কখনও বোলিং করেননি এবং কেবলমাত্র কদাচিৎ প্রথম-শ্রেণীর ৩০১ বল করেছেন যেখানে একজন বিশেষজ্ঞ বোলারই একটি খেলায় সমসংখ্যক বোলিং করে থাকেন। টলন ২/১৫ লাভ করেন যাতে অস্ট্রেলিয়া ইনিংস ব্যবধানে জয় পেয়ে সফরটি শেষ করে।
ভূমিকা
টেস্ট সিরিজে ব্যাটিং করে মাঝারি ধরনের সফলতা পেয়েছেন। ২৮.৫০ গড়ে ১১৪ রান তুলেছেন টলন। সচরাচর ৮ নম্বরে ব্যাটিংয়ে নামতেন এবং অস্ট্রেলিয়ার ব্যাটিং শক্তিমত্তায় তাকে মাত্র চার ইনিংস খেলতে হয়েছে।   কোন টেস্টেই তাকে দ্বিতীয় ইনিংসে খেলতে হয়নি। অস্ট্রেলীয় দলের কৌশল মূখ্যতঃ ফাস্ট বোলিংয়ের উপর নির্ভরশীল থাকায় টলন ১২ ক্যাচ নিয়েছেন ও টেস্টে কোন স্ট্যাম্পিং করতে পারেননি। তাস্বত্ত্বেও ব্র্যাডম্যান মিলার ও লিন্ডওয়ালের ন্যায় শীর্ষ পেস বোলারদেরকে টেস্টের উপযোগী শক্তি ধরে রাখার লক্ষ্যে প্রস্তুতিমূলক খেলা থেকে দূরে রাখেন এবং কাউন্টি খেলাগুলোয় ইয়ান জনসনের অফ স্পিন ও ম্যাককুল এবং ডগ রিংয়ের লেগ স্পিনের ব্যবহার অতিমাত্রায় প্রয়োগ করেন। ফলশ্রুতিতে এ সফরের প্রথম-শ্রেণীর খেলাগুলোয় টলন ২৯ ক্যাচ ও ১৪ স্ট্যাম্পিং করেন। মৌসুমে ২৫.৭২ গড়ে ২৮৩ রান তোলেন যা স্যাগার্সের ২৩.২২-এর তুলনায় বেশি। সফরের সবগুলো খেলায় অংশ নিয়ে অস্ট্রেলিয়ার ৫৩৩১ রানের বিপরীতে টলন বাই রান দেন ২৪৯ যা ৪.৬৭%। অন্যদিকে স্যাগার্স অস্ট্রেলিয়ার ৬১৯০ রানের বিপরীতে দেন ২২১ যা ৩.৫৭%।দ্রষ্টব্য-
এ সফরে টলন খুব কমই ব্যাট করার সুযোগ পেয়েছিলেন। সচরাচর তিনি ৮ কিংবা ৯ নম্বরে ব্যাটিংয়ে নামতেন।দ্রষ্টব্য- কেননা, রে লিন্ডওয়াল, কলিন ম্যাককুল, ইয়ান জনসন এবং ডগ রিংয়ের ন্যায় অস্ট্রেলিয়ার শীর্ষসারির বোলাররা সকলেই ব্যাটিংয়ে দক্ষ ছিলেন। লিন্ডওয়াল তার খেলোয়াড়ী জীবনে দুই টেস্ট সেঞ্চুরি করেছিলেন, অন্যদিকে ম্যাককুল এক টেস্ট সেঞ্চুরিসহ ১৮টি প্রথম-শ্রেণীর সেঞ্চুরি করেছেন। প্রথম-শ্রণীর ক্রিকেটে জনসন এবং রিং উভয়েই ২০-এর অধিক অর্ধ-শতক করছেন। প্রায়শইঃ অস্ট্রেলিয়া ইনিংস ব্যবধানে জয় পেয়েছে ও প্রায়শইঃ প্রথম ইনিংসে ডিক্লেয়ার করেছে। টলন প্রথম-শ্রেণীর ১৪ খেলার মাত্র ১৩ ইনিংস খেলতে পেরেছেন এবং দুইবার অপরাজিতসহ দুইবার রান-আউটের শিকার হয়েছিলেন।
পরিসংখ্যানগত তথ্যাদি
দ্রষ্টব্য-[১]
This statement regarding byes in the early warm-up matches can be verified by summation of the scorecards, as listed here.
দ্রষ্টব্য-[২]
This statement regarding the team composition can be verified by inspecting the records of the respective matches, as attached.
দ্রষ্টব্য-[৩]
This statement regarding byes in the warm-up matches can be verified by summation of the scorecards, as listed here.
দ্রষ্টব্য-[৪]
হেলেন কুইন
হেলেন কুইন একজন অস্ট্রেলীয় বংশোদ্ভূত কণা পদার্থবিজ্ঞানী।
জীবনী
কুইন স্ট্যানফোর্ড বিশ্ববিদ্যালয় থেকে ১৯৬৩ সালে বিএস, ১৯৬৪ সালে এমএস এবং ১৯৬৭ সালে পিএইচডি ডিগ্রি অর্জন করেন। তিনি হার্ভার্ড বিশ্ববিদ্যালয় এ ১৯৭২ সালে সহকারী অধ্যাপক পদে যোগদান করেন এবং ১৯৭৬ সালে সহযোগী অধ্যাপক পদে উন্নীত হন।
দি ডিরেক্টর
দি ডিরেক্টর হল একটি বাংলাদেশি চলচ্চিত্র। চলচ্চিত্রটি পরিচালনা করেছেন ও গল্প লিখেছেন কামরুজ্জামান কামু। চলচ্চিত্রটিতে অভিনয় করেছেন মারজুক রাসেল, সাদিকা পারভিন পপি, মোশাররফ করিম, কামরুজ্জামান কামুসহ আরো অনেকে।
২০১৩ সালে চলচ্চিত্রটি মুক্তির জন্য সেন্সরে জমা দেয়া হয়, তবে সেসময় ছবিটির বিরুদ্ধে একাধিক অভিযোগ আনা হলে এর মুক্তি আটকে যায়। দীর্ঘদিন ছবিটি সেন্সরবোর্ডে পড়ে থাকে। পরে ২০১৫ সালে সেন্সর থেকে এটি মুক্তির ছাড়পত্র পায়। তবে উপযুক্ত পরিবেশক না পাওয়ার কারণে এটি আর প্রকাশ হয়নি। পরে ২০১৯ সালে এটিকে ইউটিউবে মুক্তি দেয়া হয়।
মুক্তি
চলচ্চিত্রটি ২০১৯ সালের রোযার ঈদ উপলক্ষে ঈদের রাত ৯টা ৫৫ মিনিটে সানবিডিটিউবের ইউটিউব চ্যানেলে চলচ্চিত্রটি মুক্তি পায়।
বাংলাদেশের রাষ্ট্রপতি নির্বাচন, ১৯৮১
রাষ্ট্রপতি নির্বাচন ১৯৮১, বাংলাদেশে ১৫ই নভেম্বর ১৯৮১ সালে অনুষ্ঠিত হয়। নির্বাচনে আব্দুস সাত্তার জয়লাভ করেন, যিনি ৬৫.৫% ভোট লাভ করেন। মোট ৫৪.৩% ভোট সংগৃহীত হয়েছিল।
আহমদ আবদুল কাদের
আহমদ আবদুল কাদের (জন্ম: ৩১ জুলাই ১৯৫৫) একজন বাংলাদেশি ইসলামি পণ্ডিত, রাজনীতিবিদ, লেখক। তিনি ছাত্র শিবিরের কেন্দ্রীয় সভাপতি ছিলেন, জামায়াতে ইসলামীর সাথে আদর্শিক বিরোধে জড়িয়ে তিনি ছাত্র শিবির থেকে স্বেচ্ছায় পদত্যাগ করে ইসলামী যুব শিবির প্রতিষ্ঠা করেন এবং মুক্তিযুদ্ধে জামায়াতের ভূমিকা নিয়ে প্রশ্ন তুলেন। এরপর তিনি মুহাম্মদুল্লাহ হাফেজ্জী, আজিজুল হক, সৈয়দ ফজলুল করিম, মুহিউদ্দীন খান সহ প্রমুখ খ্যাতিমান দেওবন্দি আলেমদের সান্নিধ্যে আসেন। ইসলামী আন্দোলন বাংলাদেশ, বাংলাদেশ খেলাফত মজলিস, ইসলামী ঐক্যজোট সহ প্রভৃতি দলের মাধ্যমে ইসলামি আন্দোলনে নেতৃত্বদানের পর বর্তমানে তিনি খেলাফত মজলিসের মহাসচিব হিসেবে দায়িত্ব পালন করছেন। তিনি হেফাজতে ইসলাম বাংলাদেশের নায়েবে আমীর ছিলেন। এছাড়াও তিনি দারুল ইহসান বিশ্ববিদ্যালয়ের অধ্যাপক ও নুসরা নামক জাতীয় স্বেচ্ছাসেবী সংস্থার প্রতিষ্ঠাতা।
প্রারম্ভিক জীবন
কাদের ১৯৫৫ সালের ৩১ জুলাই হবিগঞ্জ জেলার অন্তর্গত মাধবপুর উপজেলার আলা দাউদপুর গ্রামে জন্মগ্রহণ করেন। তার পিতা আব্দুর রহমান ও মাতা আছিয়া খাতুন। অত্র এলাকার রাজাপুর প্রাথমিক বিদ্যালয় থেকে তিনি প্রাথমিক, আউলিয়াবাদ উচ্চ বিদ্যালয় থেকে অষ্টম শ্রেণি, অন্নদা সরকারি উচ্চ বিদ্যালয় থেকে এসএসসি, কুমিল্লা ভিক্টোরিয়া কলেজ থেকে এইচএসসি পাশ করেন। তিনি ঢাকা বিশ্ববিদ্যালয় থেকে অর্থনীতিতে স্নাতক ও স্নাতকোত্তর এবং সিটি ল' কলেজ, ঢাকা থেকে এলএলবি ডিগ্রী লাভ করেন। অতঃপর তিনি বিশিষ্ট আলেমদের তত্ত্বাবধানে ইসলামের বিভিন্ন শাস্ত্রে পাণ্ডিত্য অর্জন করেন। ২০১০ সালে ইসলামী বিশ্ববিদ্যালয়, বাংলাদেশ অর্থনীতি বিভাগের অধীনে তিনি পিএইচডি ডিগ্রী লাভ করেন। পেশায় তিনি দারুল ইহসান বিশ্ববিদ্যালয়ের অর্থনীতি বিষয়ের একজন অধ্যাপক। ব্যক্তিগত জীবনে তিনি বিবাহিত এবং ৪ মেয়ে ও ১ ছেলের জনক।
রাজনৈতিক জীবন
ছাত্রজীবন থেকে তিনি ইসলামি আন্দোলনের সাথে জড়িত। তিনি ছাত্র শিবিরের কেন্দ্রীয় সভাপতি ছিলেন। ১৯৮২ সালে ছাত্র শিবিরকে জামায়াতে ইসলামীর অঙ্গ সংগঠন হিসেবে ঘোষণা দেওয়া হলে তিনি জামায়াতের সাথে আদর্শিক বিরোধে জড়িয়ে পড়েন এবং শিবির থেকে সেচ্ছায় পদত্যাগ করেন। এরপর ১৯৮৩ সালে তিনি ইসলামী যুব শিবিরের প্রতিষ্ঠা করেন এবং এর প্রতিষ্ঠাতা সভাপতি হন। ১৯৮৪ সালে ১৩ টি দলের সমন্বয়ে গঠিত মোহাম্মদ উল্লাহ হাফেজ্জীর নেতৃত্বাধীন সম্মিলিত সংগ্রাম পরিষদের তিনি অন্যতম উদ্যোক্তা ও কেন্দ্রীয় কমিটির সদস্য। ১৯৮৭ সালে বৃহত্তর ইসলামি আন্দোলনের প্রয়াসে বিভিন্ন ইসলামি দল, সংগঠন ও ব্যক্তিত্বের সমন্বয়ে গঠিত ইসলামী শাসনতন্ত্র আন্দোলনের (বর্তমানে ইসলামী আন্দোলন বাংলাদেশ) তিনি অন্যতম প্রতিষ্ঠাতা ছিলেন। ১৯৮৯ সালের ৮ ডিসেম্বর তদানীন্তন খেলাফত আন্দোলন ও ইসলামী যুব শিবির একীভূত হয়ে আব্দুল গফফারকে আমীর ও ভাষাসৈনিক মাসউদ খানকে মহাসচিব এবং আজিজুল হককে অভিভাবক পরিষদের সভাপতি করে বাংলাদেশ খেলাফত মজলিস গঠিত হয়। ১৯৯৬ সাল পর্যন্ত তিনি বাংলাদেশ খেলাফত মজলিসের প্রতিষ্ঠাতা যুগ্ম মহাসচিব ছিলেন। ২০০১ সালে গঠিত চার দলীয় জোটের আন্দোলনের লিয়াজো কমিটির অন্যতম সদস্য ছিলেন। সে সময় তিনি ইসলামী ঐক্যজোটের ভারপ্রাপ্ত মহাসচিবের দায়িত্বও পালন করেন। ১৯৯৬ থেকে ২০০৪ পর্যন্ত তিনি ইসলামী ঐক্যজোট ও বাংলাদেশ খেলাফত মজলিসের সহ-সভাপতি ছিলেন। ২০০৫ সালে বাংলাদেশ খেলাফত মজলিস নীতিগত কারণে দু’ভাগ হয়ে যায়। একভাগ পূর্ব নামেই নির্বাচন কমিশনে নিবন্ধিত হয় আর আরেকভাগ খেলাফত মজলিস নামে নিবন্ধিত হয়। তখন থেকে তিনি খেলাফত মজলিসের মহাসচিবের দায়িত্ব পালন করে যাচ্ছেন। ২০২০ সালের ১৫ নভেম্বর তিনি হেফাজতে ইসলাম বাংলাদেশের কেন্দ্রীয় নায়েবে আমীর নির্বাচিত হন। এছাড়াও তিনি সমমনা ইসলামি দলসমূহের মুখ‍পাত্র ও সমন্বয়কারী এবং বিশ দলীয় জোটের শীর্ষ নেতা হিসেবে দায়িত্ব পালন করছেন।
প্রকাশনা
তার রচিত বইয়ের সংখ্যা ৩৫ টি। এর মধ্যে প্রকাশিত হয়েছে ২৭ টি:
এছাড়াও তার শতাধিক নিবন্ধ ও দশটির অধিক গবেষণা প্রবন্ধ প্রকাশিত হয়েছে। আন্তর্জাতিক সেমিনার ও সম্মেলনে তার পেশকৃত নিবন্ধগুলোর মধ্যে উল্লেখযোগ্য হচ্ছে :
হাফিজ পাটেল
জীবনী
পাটেল ১৯২৬ সালে গুজরাটে জন্মগ্রহণ করেছিলেন এবং ১৯৪৭ সালের ভারত বিভাগের পরে করাচীতে চলে আসেন। যৌবনে, তিনি হজ করেছিলেন, মক্কায় তিনি দেওবন্দী মিশনারি সংস্থা তাবলিগী জামায়াতের মুরব্বি মুহাম্মদ ইউসুফ কান্ধলভীর সাথে দেখা করেছিলেন।
পরবর্তীকালে পাটেল ইংল্যান্ডে পাড়ি জমান এবং নর্থ ও মিডল্যান্ডসের কারখানায় কর্মরত ছিলেন, পশ্চিম ইয়র্কশায়ারের দেউসবারি শহরের গুজরাটি মুসলিম সম্প্রদায় প্যাটেলকে তাদের ইমাম হিসাবে আমন্ত্রণ জানানোর পর তিনি ইয়র্কশায়ারে চলে যান। তিনি ডিউসবারিতে মারকাজি মসজিদ প্রতিষ্ঠা করেছিলেন, এটিই ইউরোপের বৃহত্তম মসজিদ এবং তাবলিগী জামায়াতের ইউরোপীয় সদর দপ্তর,  পাশাপাশি এর সংলগ্ন বিদ্যালয়, দুটি প্রধান ইসলামী মাদ্রাসার মধ্যে একটি ব্রিটেন।  একই সাথে তিনি জাতীয়ভাবে তাবলিগী জামায়াত প্রতিষ্ঠা এবং ব্রিটিশ ও আন্তর্জাতিক আন্দোলনের মধ্যে এর সংযোগ বজায় রাখার জন্য কাজ করেছিলেন।
তিনি ১৮ ফেব্রুয়ারি, ২০১৬ এ মারা যান। তার জানাজায় ২০ হাজারেরও বেশি লোক উপস্থিত ছিলেন।    তার পুত্রদের একজন হলেন ডিউসবারিতে তার প্রতিষ্ঠিত একটি সেমিনারির অধ্যক্ষ।
যান চলাচল
সড়ক পথে যান চলাচল (Traffic) পথচারী, যানবাহন, রাস্তাঘাট, বাস এবং অন্যান্য যানবাহন সহ একক বা একসঙ্গে ভ্রমণের উদ্দেশ্যে সড়ক ব্যবহারকারীদের নিয়ে গঠিত। যান চলাচল আইনগুলি যান চলাচলে শাসন  এবং যানবাহন নিয়ন্ত্রণ করে, যা সড়ক পথের  নিয়মগুলি উভয় আইন এবং আনুষ্ঠানিক নিয়মের মাধ্যমে সময়ের সাথে উন্নত যানচলাচল এবং যান চলাচলের সময়সীমাকে সহজতর করতে পারে।
সংগঠিত যান চলাচল সাধারণত সড়ক পথে সুপ্রতিষ্ঠিত ভাবে  লেন, ডানাভিমুখী যানচলাচল, এবং যানবাহন নিয়ন্ত্রণ করে থাকে।
যান চলাচল আনুষ্ঠানিকভাবে অনেক বিচারব্যবস্থায় নিয়ে সংগঠিত হয়; চিহ্নিত রাস্তা, সংযোগস্থল, চৌমাথা, ইন্টারচেঞ্জ, যান চলাচল সংকেত বা নির্দেশাবলী সহকারে। যানচলাচলের ধরন অনুযায়ী প্রায়ই শ্রেণীবদ্ধ করা হয়: ভারী মোটর গাড়ির (উদাঃ গাড়ি, ট্রাক), অন্য যানবাহন (যেমন, মোপড, সাইকেল) এবং পথচারী। বিভিন্ন শ্রেণীর যানচলাচলের গতিসীমা এবং চলাচলের পথ  একই হতে পারে বা পৃথক হতে পারে। কিছু যানচলাচলের আইনগত অধিকারে সড়ক খুব বিস্তারিত এবং জটিল নিয়ম থাকতে পারে, যখন অন্যরা চলাচলকদের সাধারণ জ্ঞান এবং সহযোগিতা করার ইচ্ছার উপর আরও বেশি নির্ভর করে।
সড়ক আইন
সড়ক ও ড্রাইভিং শিষ্টাচারের নিয়মগুলি সাধারণ অনুশীলন এবং পদ্ধতি যা রাস্তা ব্যবহারকারীদের অনুসরণ করতে হবে। এই নিয়মগুলি সাধারণত সমস্ত সড়ক ব্যবহারকারীদের ক্ষেত্রে প্রযোজ্য, যদিও তারা মোটরসাইকেল এবং সাইকেল চালকদের বিশেষ গুরুত্ব দেয়। এই নিয়মগুলি যানবাহন মধ্যে এবং পথচারীরা সঙ্গে পারস্পরিক ক্রিয়ার নিয়ন্ত্রণ করে। মৌলিক ট্রাফিক আইন জাতিসংঘের, সড়ক ট্রাফিকের 1968 ভিয়েনা কনভেনশন কর্তৃপক্ষ অধীনে একটি আন্তর্জাতিক চুক্তি দ্বারা সংজ্ঞায়িত করা হয়। সব দেশই সংবিধানে স্বাক্ষরকারী নয় এবং এমনকি স্বাক্ষরকারীদের মধ্যেও, অনুশীলনে স্থানীয় বৈচিত্র্য পাওয়া যেতে পারে। এছাড়াও রাস্তা অলক্ষিত স্থানীয় নিয়ম আছে, যা সাধারণত স্থানীয় ড্রাইভার দ্বারা বোঝা হয়।
জেমস ক্লার্ক ম্যাক্সওয়েল
জেমস ক্লার্ক ম্যাক্সওয়েল এফআরএসই এফআরএস (১৩ জুন ১৮৩১ - ৫ নভেম্বর ১৮৭৯) ছিলেন একজন স্কটিশ গণিতবিদ এবং বিজ্ঞানী। তিনি তাড়িতচৌম্বক তরঙ্গের সর্বোত্তম তত্ত্বটি বর্ণণা করেছিলেন, যার সাহায্যে তড়িৎ, চুম্বকত্ব এবং আলো কে একই শক্তির বিভিন্ন রূপ হিসেবে বর্ণনা করা সম্ভব হয়েছিল। ম্যাক্সওয়েলের তড়িৎ চৌম্বকীয় বলের সমীকরণকে পদার্থবিজ্ঞানে "দ্বিতীয় বৃহত্তম একীকরণ" বলা হয়, যেখানে প্রথম বৃহত্তম একীকরণ করেছিলেন আইজাক নিউটন।
১৮৬৫ সালে "এ ডাইনামিক্যাল থিওরি অফ দ্য ইলেক্ট্রোম্যাগনেটিক ফিল্ড" প্রকাশের মাধ্যমে, ম্যাক্সওয়েল দেখিয়েছিলেন যে তড়িৎ এবং চৌম্বক ক্ষেত্রগুলো তরঙ্গ হিসেবে আলোর গতি তে মহাকাশের মধ্য দিয়ে ভ্রমণ করে। তিনি প্রস্তাব করেছিলেন যে, একই মাধ্যমে বৈদ্যুতিক এবং চৌম্বকীয় তরঙ্গের পরিভ্রমণের ফলেই আলোক তরঙ্গের উৎপত্তি হয়। আলো এবং বৈদ্যুতিক তরঙ্গের একীকরণ তার রেডিও তরঙ্গে র অস্তিত্বের ভবিষ্যদ্বাণী করে। ম্যাক্সওয়েলকে আধুনিক বৈদ্যুতিক প্রকৌশল ক্ষেত্রের প্রতিষ্ঠাতা হিসেবেও গণ্য করা হয়।
ম্যাক্সওয়েল ম্যাক্সওয়েল-বোল্টজম্যান ডিস্ট্রিবিউশনে র বিকাশে সাহায্য করেছিলেন, যা গ্যাসের গতি তত্ত্বের দিকগুলো বর্ণনা করার একটি পরিসংখ্যানগত উপায় ছিল। এছাড়াও তিনি ১৮৬১ সালে প্রথম স্থায়ী রঙিন ছবি উপস্থাপন ও সেতুর রড এবং যৌথ কাঠামোর (ভাররক্ষার্থ কাঠামো) দৃঢ়তা বিশ্লেষণে ভিত্তিমূলক কাজ করেছিলেন।
তার আবিষ্কারগুলো আধুনিক পদার্থবিজ্ঞানের যুগে, বিশেষ আপেক্ষিকতা এবং কোয়ান্টাম বলবিদ্যার মতো ক্ষেত্রের ভিত্তি স্থাপনের সূচনা করতে সাহায্য করেছিল। অনেক পদার্থবিজ্ঞানী ম্যাক্সওয়েলকে ১৯ শতকের এমন বিজ্ঞানী হিসাবে বিবেচনা করেন যিনি ২০ শতকের পদার্থবিজ্ঞানের উপর সবচেয়ে বেশি প্রভাব ফেলেন। অনেকে বিজ্ঞানে তার অবদানকে আইজাক নিউটন এবং অ্যালবার্ট আইনস্টাইনে র মতো একই মাত্রার বলে মনে করেন। ১০০০ বছর ধরে চলা একটি জরিপে ১০০ জন বিশিষ্ট পদার্থবিজ্ঞানীদের একটি সমীক্ষায় নিউটন এবং আইনস্টাইনের পরে ম্যাক্সওয়েলকে সর্বকালের তৃতীয় সর্বশ্রেষ্ঠ পদার্থবিজ্ঞানী নির্বাচিত করা হয়েছিল। ম্যাক্সওয়েলের শতবর্ষতম জন্মদিনে, আইনস্টাইন ম্যাক্সওয়েলের কাজকে তার অভিজ্ঞতায় "নিউটনের সময় থেকে পদার্থবিজ্ঞানের সবচেয়ে গভীর এবং সবচেয়ে ফলপ্রসূ" বলে বর্ণনা করেছেন। ১৯২২ সালে আইনস্টাইন যখন কেমব্রিজ বিশ্ববিদ্যালয় পরিদর্শন করেন, তখন তার অতিথিসেবক তাকে বলেছিলেন যে তিনি দুর্দান্ত কাজ করেছেন কারণ তিনি নিউটনের ঘাড়ে দাঁড়িয়ে বিশ্ব দেখেছেন; আইনস্টাইন উত্তর দিয়েছিলেন: "না আমি নিউটন নয়, ম্যাক্সওয়েলের ঘাড়ে দাঁড়িয়ে বিশ্ব দেখেছি।"
প্রাথমিক জীবন (১৮৩১–১৮৩৯)
থাম্ব|এডিনবার্গের ১৪ ইন্ডিয়া সড়ক, জেমস ক্লার্ক ম্যাক্সওয়েলের জন্মস্থান,যা বর্তমানে জেমস ক্লার্ক ম্যাক্সওয়েল ফাউন্ডেশনের বাড়ি। জেমস ক্লার্ক ম্যাক্সওয়েল ১৩ জুন ১৮৩১ সালে ১৪ ইন্ডিয়া সড়ক,এডিনবার্গে র জন ক্লার্ক ম্যাক্সওয়েল, (যিনি একজন আইনজীবী) এবং ফ্রান্সেস কে ( রবার্ট হডসন কে এর কন্যা এবং জন কে-এর বোন) এর বিত্তশালী পরিবারে জন্মগ্রহণ করেন। (তার জন্মস্থানে এখন জেমস ক্লার্ক ম্যাক্সওয়েল ফাউন্ডেশন দ্বারা পরিচালিত একটি জাদুঘর রয়েছে।) তার পিতা পেনিকুইকে র ক্লার্ক পরিবারের একজন স্বাচ্ছন্দ্যবাদী ব্যক্তি এবং পেনিকুইকের ক্লার্কের ব্যারোনেটে র অধিকারী ছিলেন। তার কাকা ছিলেন ৬ষ্ঠ ব্যারোনেট। তার পরিবারের মূল নাম ছিল "জন ক্লার্ক"।পরে উত্তরাধিকারসূত্রে পূর্বপুরুষদের ডামফ্রিসশায়ারের মিডলবি এস্টেটের একটি সম্পত্তির উত্তরাধিকারী হয়ে (১৭৯৩ সালে একটি শিশু হিসাবে) নিজের নামের সাথে "ম্যাক্সওয়েল" যোগ করেন। জেমস ছিলেন শিল্পী জেমিমা ব্ল্যাকবার্ন (তার ফুফুর মেয়ে) এবং নির্মাণ প্রকৌশলী উইলিয়াম ডাইস কে (তার মামার ছেলে) উভয়ের প্রথম চাচাতো ভাই। কে এবং ম্যাক্সওয়েল ঘনিষ্ঠ বন্ধু ছিলেন এবং যখন ম্যাক্সওয়েল বিয়ে করেছিলেন তখন কে তার মিতবরের ভূমিকা পালন করেছিলেন।
ম্যাক্সওয়েলের বাবা-মার দেখা ও বিয়ে হয়েছিল যখন তাদের বয়স ছিল ত্রিশ। যখন তিনি জন্মগ্রহণ করেন তখন তার মায়ের বয়স প্রায় ৪০। ম্যাক্সওয়েল জন্মগ্রহণের পূর্বে তাদের এলিজাবেথ নামে একটি কন্যা সন্তান ছিল, যে শৈশবেই মারা যায়।
ম্যাক্সওয়েল যখন ছোট ছিলেন তখন তার পরিবার কির্ককুডব্রাইটশায়ারের গ্লেনলেয়ারে চলে যায়, যে বাড়ি তার পিতামাতা ১,৫০০ একর (৬১০ হেক্টর) জমির উপর তৈরি করেছিলেন। ম্যাক্সওয়েলের সমস্ত লক্ষণ ইঙ্গিত দেয় যে তিনি ছোটবেলা থেকেই অদম্য কৌতূহলী ছিলেন। তিন বছর বয়সে যা নড়াচড়া করে, চকচক করে বা আঘাত দিলে আওয়াজ করে এমন বস্তু তার মনে এই প্রশ্নটি জাগিয়েছিল: "সেটা কী?" ১৮৩৪ সালে তার খালু জেন ​​কে-এর কাছে তার পিতার একটি চিঠিতে যোগ করা একটি অনুচ্ছেদে, তার মা অনুসন্ধিৎসুতার এই সহজাত অনুভূতি এভাবে বর্ণনা করেছিলেন: "সে খুব সুখী মানুষ, এবং আবহাওয়া সহনীয় হওয়ার পর থেকে তার অনেক উন্নতি হয়েছে; দরজা, তালা, চাবি ইত্যাদি নিয়ে তার দুর্দান্ত কাজ রয়েছে এবং "এটি কীভাবে কাজ করে তা আমাকে দেখান" তার মুখ থেকে কখনোই বের হয় না। সে স্রোত এবং বেল-তারের লুকানো গতিপথ, পুকুর থেকে প্রাচীরের মধ্য দিয়ে কিভাবে জল যায় তাও তদন্ত করে।"
শিক্ষা (১৮৩৯–১৮৪৭)
ছেলের ভবিষ্যৎ সম্ভাবনাকে বুঝতে পেরে ম্যাক্সওয়েলের মা ফ্রান্সিস তার প্রাথমিক শিক্ষার দায়িত্ব নেন, যা ভিক্টোরিয়ান যুগে মূলত বাড়ির মহিলাদেরই কাজ ছিল। । আট বছর বয়সে তিনি জন মিল্টনের দীর্ঘ কবিতা এবং ১১৯তম গীতসংগীত (১৭৬ শ্লোক) আবৃত্তি করতে পারতেন। প্রকৃতপক্ষে, আগে থেকেেই তার শাস্ত্র সম্পর্কে বিস্তারিত জ্ঞান ছিল; তিনি গীতসংগীত থেকে প্রায় যেকোনো উদ্ধৃতির জন্য অধ্যায় এবং শ্লোক বলে দিতে পারতেন। তার বয়স যখন আট তখন তার মা পাকস্থলীর ক্যান্সারে অসুস্থ হয়ে পড়েন এবং একটি ব্যর্থ অস্ত্রোপচারের পর, ১৮৩৯ সালের ডিসেম্বরে মারা যান। তখন তার বাবা এবং তার বাবার ভগ্নিপতি জেন ​​তার শিক্ষার তত্ত্বাবধান করেছেন,যারা উভয়েই তার জীবনে গুরুত্বপূর্ণ ভূমিকা পালন করেছিলেন। ১৬ বছর বয়সের একজন গৃহশিক্ষকের নির্দেশনায় আনুষ্ঠানিক স্কুলে তার পড়া শুরু হয়েছিল। ম্যাক্সওয়েলকে শিক্ষা দেওয়ার জন্য যে যুবককে নিয়োগ করা হয়েছিল তার সম্পর্কে খুব কমই জানা যায়, তবে তিনি ছোট ছেলেদের সাথে কঠোর আচরণ করতেন, তাকে ধীরগতির এবং বিপথগামী হওয়ার জন্য তিরস্কার করেছিলেন। ১৮৪১ সালের নভেম্বরে ম্যাক্সওয়েলের গৃহশিক্ষককে বাদ দেওয়া হয়। ১৮৪২ সালের ১২ ফেব্রুয়ারি জেমসের বাবা তাকে রবার্ট ডেভিডসনের বৈদ্যুতিক চালনা এবং চৌম্বকীয় শক্তি প্রদর্শনের জন্য নিয়ে যান, যা তার জন্য গভীর প্রভাবের অভিজ্ঞতা ছিল। থাম্ব|এডিনবার্গ একাডেমি, যেখানে ম্যাক্সওয়েল শিক্ষা গ্রহণ করেছিলেন।
ম্যাক্সওয়েলকে মর্যাদাপূর্ণ এডিনবার্গ একাডেমিতে পাঠানো হয়। তিনি ছুটিকালীন সময়ে তার খালা ইসাবেলার বাড়িতে থাকতেন। এই সময়ে তিনি তার বড় চাচাতো বোন জেমিমার কারণে ছবি আঁকার প্রতি আগ্রহী হয়েছিলেন। ১০ বছর বয়সী ম্যাক্সওয়েল, তার পিতার গ্রামাঞ্চলের ভূসম্পত্তিতে বিচ্ছিন্নভাবে বেড়ে ওঠেন, যার কারণে তিনি স্কুলে ভালোভাবে শিক্ষা লাভ করতে পারেননি। প্রথম বছর শেষ হওয়ার কারণে তাকে বাধ্য হয়ে তার চেয়ে এক বছর বড় সহপাঠীদের সাথে দ্বিতীয় বর্ষে যোগ দিতে হয়েছিল। তার আচরণ এবং গ্যালোওয়ের উচ্চারণের কারণে অন্যান্য ছেলেদের কাছে তিনি গ্রাম্য হিসাবে অভিহিত হয়েছিলেন। তিনি তার স্কুলের প্রথম দিনে বাড়িতে তৈরি জুতা এবং একটি নিমা পরে গিয়েছিলেন, এর জন্য সকলে তাকে "ড্রাফটি" এর মত নির্দয় নামে ডেকেছিল। বহু বছর ধরে তাকে সবাই "ড্রাফটি" নামে ডাকলেও তিনি কখনো বিরক্ত হননি বলে মনে হয়েছে এবং এর জন্য তিনি কখনো অভিযোগও করেননি। যখন বিদ্যালয়ে তার সাথে লুইস ক্যাম্পবেল এবং পিটার গুথরি টেইটের দেখা হয় তখন তার জীবনে সামাজিক বিচ্ছিন্নতার অবসান ঘটে। তারা দু'জনেই ছিল তার বয়সের। তারা পরবর্তী জীবনে উল্লেখযোগ্য পণ্ডিত হয়েছিলো। তারা দুজনেই ম্যাক্সওয়েলের আজীবনের বন্ধু ছিল।
অল্প বয়সেই জ্যামিতি ম্যাক্সওয়েলের কাছে প্রিয় হয়ে উঠেছিল, তিনি কোনো আনুষ্ঠানিক নির্দেশনা পাওয়ার আগেই নিয়মিত পলিহেড্রা কে পুনরায় আবিষ্কার করেছিলেন। তার স্কুলের দ্বিতীয় বছরে ধর্মগ্রন্থ জীবনী পুরষ্কার লাভ তার শিক্ষাজীবনে প্রভাব ফেলেনি। তিনি ১৩ বছর বয়সে ইংরেজি ও কবিতা উভয়ের জন্য স্কুলের গাণিতিক পদক এবং প্রথম পুরস্কার জিতেছিলেন।
ম্যাক্সওয়েলের স্কুলের পাঠ্যবইয়ের বাইরের বিষয়েই আগ্রহ বেশি ছিল এবং তিনি পরীক্ষার ফলাফলকে তেমন গুরুত্ব দিতেন না। তিনি ১৪ বছর বয়সে তার প্রথম বৈজ্ঞানিক গবেষণাপত্র লেখেন। এতে তিনি সুতার টুকরো দিয়ে গাণিতিক বক্ররেখা আঁকার একটি যান্ত্রিক উপায় এবং উপবৃত্ত, কার্টেসিয়ান উপবৃত্ত এবং দুইটির বেশি নির্দিষ্ট বিন্দু সহ সংশ্লিষ্ট বক্ররেখার বৈশিষ্ট্য বর্ণনা করেন। ১৮৪৬ সালে তিনি "ওভাল বক্ররেখা, যার অনেকগুলো নির্দিষ্ট বিন্দু আছে তার বর্ণনা" গবেষণাপত্রটি এডিনবার্গ বিশ্ববিদ্যালয়ের প্রাকৃতিক দর্শনের অধ্যাপক জেমস ফোর্বস রয়্যাল সোসাইটি অফ এডিনবার্গে কাছে উপস্থাপন করেছিলেন। এইসময় ম্যাক্সওয়েলকে নিজের কাজটি উপস্থাপন করার জন্য খুব কম বয়সী বলে মনে করা হয়েছিল। যেহেতু রেনে দেকার্ত ১৭ শতকে এই ধরনের বহুমুখী উপবৃত্তের বৈশিষ্ট্য গুলো পরীক্ষা করেছিলেন তাই কাজটি সম্পূর্ণ মৌলিক ছিল না, কিন্তু ম্যাক্সওয়েল তাদের কাজকে তুলনামূলক সরলীকৃত করেছিলেন।
এডিনবার্গ বিশ্ববিদ্যালয় (১৮৪৭-১৮৫০)
থাম্ব|ওল্ড কলেজ, এডিনবার্গ বিশ্ববিদ্যালয়। ম্যাক্সওয়েল ১৮৪৭ সালে ১৬ বছর বয়সে এডিনবার্গ একাডেমি ত্যাগ করেন এবং এডিনবার্গ বিশ্ববিদ্যালয়ে পড়াশোনা করতে শুরু করেন। তিনি ক্যামব্রিজ বিশ্ববিদ্যালয়ে পড়ার সুযোগ পেয়েছিলেন, কিন্তু তার প্রথম বছর সমাপ্ত হওয়ার পরে তিনি সিদ্ধান্ত নিয়েছিলেন, তিনি এডিনবার্গ বিশ্ববিদ্যালয়ে তার স্নাতক পাশ করার সম্পূর্ণ প্রক্রিয়াটি সম্পূর্ণ করবেন। বিশ্ববিদ্যালয়ের শিক্ষকদের মধ্যে কিছু উচ্চ সম্মানিত নাম ও অন্তর্ভুক্ত ছিল; তার প্রথম বছরের শিক্ষকদের মধ্যে স্যার উইলিয়াম হ্যামিল্টন, যিনি যুক্তিবিদ্যা এবং অধিবিদ্যার উপর, ফিলিপ কেল্যান্ড গণিতের উপর, এবং জেমস ফোর্বস প্রাকৃতিক দর্শনের উপর শিক্ষা দিতেন। তিনি তার চাহিদা মতো শিক্ষা পাননি, তাই বিশ্ববিদ্যালয়ে অবসর সময়ে ও বিশেষ করে যখন তিনি গ্লেনলেয়ারে বাড়িতে ফিরে আসতেন সেই সময় ব্যক্তিগত অধ্যয়নে নিজেকে নিমজ্জিত করতেন। সেখানে তিনি উন্নত রাসায়নিক, বৈদ্যুতিক এবং চৌম্বকীয় যন্ত্রপাতি নিয়ে পরীক্ষা করতেন; যাইহোক তিনি প্রধানত চিন্তিত হয়েছিলেন আলোর সমবর্তন বৈশিষ্ট্য বিবেচনা করে। তিনি জেলাটিন আকৃতির ব্লকগুলো তৈরি করেছিলেন, সেগুলোকে বিভিন্ন চাপের মধ্যে দিয়েছিলেন। উইলিয়াম নিকোল তাকে যে এক জোড়া পোলারাইজিং প্রিজম দিয়েছিলেন, তিনি সেটি দিয়ে জেলির মধ্যে বিকশিত হওয়া রঙিন প্রান্তগুলি দেখেছিলেন। তিনি এই অনুশীলনের মাধ্যমে আলোক স্থিতিস্থাপকতা আবিষ্কার করেন, যা শারীরিক কাঠামোর মধ্যে চাপের বন্টন নির্ধারণকারী একটি মাধ্যম।
১৮ বছর বয়সে, ম্যাক্সওয়েল এডিনবার্গের রয়্যাল সোসাইটির সম্পাদিত কর্মের জন্য দুটি প্রবন্ধে অবদান রেখেছিলেন। তন্মধ্যে একটি হলো, "অন দা ইকুইলিব্রিয়াম অফ ইলাস্টিক সলিডস", যা তার জীবনের পরবর্তী সময়ে একটি গুরুত্বপূর্ণ আবিষ্কারের ভিত্তি স্থাপন করেছিল, যা ছিল শিয়ার স্ট্রেস দ্বারা সান্দ্র তরলে উৎপাদিত অস্থায়ী দ্বি-প্রতিসরণ। অন্যটি ছিল "রোলিং কার্ভস " এবং এডিনবার্গ একাডেমিতে তার লেখা "ওভাল কার্ভস"। প্রবন্ধটি মঞ্চে দাঁড়িয়ে উপস্থাপন করার জন্য তাকে আবারও জন্য খুব কম বয়সী বলে মনে করা হয়েছিল। প্রবন্ধটি তার পরিবর্তে, তার গৃহশিক্ষক কেল্যান্ডের মাধ্যমে রয়্যাল সোসাইটির কাছে পৌঁছে দেওয়া হয়েছিল।
ক্যামব্রিজ বিশ্ববিদ্যালয় (১৮৫০-১৮৫৬)
থাম্ব|কেমব্রিজের ট্রিনিটি কলেজে তরুণ ম্যাক্সওয়েল একটি রঙ্গীন চাকা ধরে রেখেছেন। ইতিমধ্যে একজন দক্ষ গণিতবিদ হয়ে ১৮৫০ সালের অক্টোবরে ম্যাক্সওয়েল কেমব্রিজ বিশ্ববিদ্যালয়ে র জন্য স্কটল্যান্ড ত্যাগ করেন। তিনি প্রাথমিকভাবে পিটারহাউসে যোগদান করেছিলেন, কিন্তু তার প্রথম বছর অতিক্রান্ত হওয়ার আগে তিনি ট্রিনিটিতে স্থানান্তরিত হন। তিনি বিশ্বাস করেছিলেন যে এখানে ফেলোশিপ পাওয়া সহজ হবে। ট্রিনিটিতে তিনি কেমব্রিজ অ্যাপোস্টলস নামে পরিচিত একটি অভিজাত গোপন সমাজে নির্বাচিত হন। ক্যামব্রিজ বিশ্ববিদ্যালয়ে কাটানো বছরগুলিতে ম্যাক্সওয়েলের খ্রিস্টান বিশ্বাস এবং বিজ্ঞান সম্পর্কে বুদ্ধিবৃত্তিক বোঝার দ্রুত বৃদ্ধি ঘটে। তিনি বুদ্ধিজীবী অভিজাতদের স্বতন্ত্র বিতর্ক সমাজ "অ্যাপোস্টলস"-এ যোগদান করেন, যেখানে তিনি তার প্রবন্ধগুলোর মাধ্যমে এই বোঝার ব্যাপারটি কার্যকর করার চেষ্টা করেছিলেন।<!- যান্ত্রিক অনুবাদ লুকানো হয়েছে "এখন আমার পুরানো ধারণাকৃত মহান পরিকল্পনা, ... কোন কিছুই ইচ্ছাকৃতভাবে পরীক্ষা ছাড়া না রাখা। ইতিবাচক বা নেতিবাচক যাই হোক না কেন, স্থির বিশ্বাসের জন্য কোন কিছুকে পবিত্র ভূমি হতে হবে না। সমস্ত পতিত জমি চাষ করতে হবে এবং নিয়মিত আবর্তন পদ্ধতি অনুসরণ করতে হবে। ... কখনও কিছু লুকাবেন না তা আগাছা হোক বা না হোক বা লুকিয়ে রাখার আশা করবেননা। ... আবার পবিত্র ভুমির যে কোনও প্লট যা কোনও ব্যক্তি আলাদা করে রেখেছে তার উপর আমি পাপের অধিকারের দাবি করছি৷ ... এখন আমি নিশ্চিত যে একজন খ্রিস্টান ছাড়া আর কেউই প্রকৃতপক্ষে এই পবিত্র স্থানগুলো থেকে তার ভূমিকে শুদ্ধ করতে পারবে না। ... আমি বলি না যে কোন খ্রিস্টান এই ধরণের জায়গাগুলি ঘেরাও করেনি। অনেকের কাছেই আবার প্রত্যেকেরই কিছু আছে। কিন্তু বিদ্রূপকারী, ধর্মবাদী, শান্তবাদী, আনুষ্ঠানিকতাবাদী, গোঁড়ামিবাদী, ইন্দ্রিয়বাদী এবং বাকিদের অঞ্চলে বিস্তৃত এবং গুরুত্বপূর্ণ এলাকা রয়েছে যা প্রকাশ্যে এবং আন্তরিকভাবে নিষিদ্ধ। খ্রিস্টধর্ম-অর্থাৎ, বাইবেলের ধর্ম-ই একমাত্র স্কিম বা বিশ্বাসের রূপ যা কোনো সম্পত্তিকে এই ধরনের মেয়াদে অস্বীকার করে। এখানে সব মুক্ত। আপনি হয়ত পৃথিবীর শেষ প্রান্তে উড়ে যেতে পারেন এবং মুক্তির লেখক ছাড়া আর কোন ঈশ্বর খুঁজে পাবেন না। আপনি শাস্ত্র অনুসন্ধান করতে পারেন এবং এখানে আপনার অনুসন্ধানে আপনাকে থামানোর জন্য একটি শব্দও খুঁজে পাবেন না। ... পুরাতন নিয়ম, মোজাইক আইন এবং ইহুদি ধর্মকে সাধারণত গোঁড়াদের দ্বারা "নিষিদ্ধ" বলে মনে করা হয়। সংশয়বাদীরা সেগুলি পড়ার এবং কিছু মজার আপত্তি খুঁজে পাওয়ার ভান করে ... যা অনেক গোঁড়া অপঠিতও স্বীকার করে এবং বিষয়টিকে ভুতুড়ে বলে বন্ধ করে দেয়। তবে একটি মোমবাতি সমস্ত ভূত এবং ভীতির কারণ তাড়ানোর জন্য আসছে। আসুন সেই মোমবাতির আলোকে অনুসরণ করি" ম্যাক্সওয়েল তার ক্যামব্রিজ বিশ্ববিদ্যালয়ের তৃতীয় বছরের গ্রীষ্মে সহপাঠী জিডব্লিউএইচ টেলার-এর চাচা রেভ সিবি টেলারের সাফোক বাড়িতে কিছু সময় কাটিয়েছিলেন। তার পরিবারের দেখানো ঈশ্বরের ভালবাসা ম্যাক্সওয়েলকে মুগ্ধ করেছিল, বিশেষ করে তার পর যখন তিনি অসুস্থ হয়েছিলেন এবং ধর্মযাজক ও তার স্ত্রীর পরিচর্যার মাধ্যমে সুস্থ হয়েছিলেন। -->কেমব্রিজে ফিরে আসার পর, ম্যাক্সওয়েল তার সাম্প্রতিক অতিথিসেবককে নিম্নলিখিত সাক্ষ্য সহ একটি আলাপী এবং স্নেহপূর্ণ চিঠি লিখেছিলেন। ১৮৫১ সালের নভেম্বরে, ম্যাক্সওয়েল উইলিয়াম হপকিন্সের অধীনে অধ্যয়ন করেন, যিনি তার গাণিতিক প্রতিভা লালন করার সাফল্যের জন্য "সিনিয়র র‍্যাংলার মেকার" ডাকনাম অর্জন করেছিলেন।
এডিনবার্গ বিশ্ববিদ্যালয়ের ফোর্বসের ছাত্র থাকাকালীন সময়ে রঙের প্রকৃতি উপলব্ধি করার ব্যাপারে তার আগ্রহ জাগে। ফোর্বসের উদ্ভাবিত রঙিন স্পিনিং টপস দিয়ে, ম্যাক্সওয়েল প্রমাণ করতে সক্ষম হন যে লাল, সবুজ এবং নীল আলোর মিশ্রণ থেকে সাদা আলো আসে। ১৮৫৫ সালের মার্চ মাসে তিনি তার গবেষণাপত্র "এক্সপেরিমেন্টস অন কালার" যা রঙের সংমিশ্রণের নীতিগুলি তৈরি করে তা এডিনবার্গের রয়্যাল সোসাইটির কাছে উপস্থাপন করেন। ম্যাক্সওয়েল এই সময় নিজেই এটি প্রদান করতে সক্ষম হয়েছিলেন।
ম্যাক্সওয়েলকে ১৮৫৫ সালের ১০ অক্টোবর ট্রিনিটির একজন সদস্য হিসেবে অন্তর্ভুক্ত করা হয় যা ছিল সাধারণ নিয়মের চেয়ে দ্রুততর এবং সেই সুবাদে তাকে জলস্থিতিবিদ্দা ও আলোকবিজ্ঞানের উপর গবেষণাপত্র প্রস্তুত এবং পরীক্ষার প্রশ্নপত্র তৈরি করতে বলা হয়েছিল। পরের বছরের ফেব্রুয়ারিতে ফোর্বস তাকে অ্যাবারডিন বিশ্ববিদ্যালয়ের মারিশাল কলেজের চেয়ার অফ ন্যাচারাল ফিলোসফির সদ্য শূন্য আসনের জন্য আবেদন করার জন্য আহ্বান জানায়। তার পিতা তাকে প্রয়োজনীয় তথ্যসূত্র প্রস্তুত করার কাজে সহায়তা করেছিলেন কিন্তু ম্যাক্সওয়েলের প্রার্থীতার ফলাফল জানার আগেই তার পিতা ২ রা এপ্রিল গ্লেনলেয়ারে মারা যান। ১৮৫৬ সালের নভেম্বরে তিনি কেমব্রিজ ছেড়ে অ্যাবারডিনে অধ্যাপকের পদ গ্রহণ করেন।
মারিশাল কলেজ,অ্যাবারডিন (১৮৫৬-১৮৬০)
থাম্ব|ম্যাক্সওয়েল প্রমাণ করেছিলেন যে [[শনির বলয় গুলো অসংখ্য ছোট কণা দিয়ে তৈরি।]] ম্যাক্সওয়েল যখন মারি সালে যোগদান করেন তখন তার বয়স ২৫ বছর। এ কারণে ম্যাক্স ওয়েল অন্যান্য অধ্যাপক এর চেয়ে ১৫ বছরের ছোট ছিলেন। তিনি একটি বিভাগের প্রধান হিসাবে নিযুক্ত হন। তার নতুন দায়িত্ব ছিল পাঠ্যক্রম প্রণয়ন ও বক্তৃতা প্রস্তুত করা। তিনি সপ্তাহে ১৫ ঘন্টা বক্তৃতা দেওয়ার প্রতিশ্রুতিবদ্ধ করেন, যার মধ্যে তিনি স্থানীয় কর্মজীবী ​​পুরুষদের কলেজে একটি সাপ্তাহিক জনকল্যাণমূলক বক্তৃতা দিতেন। শিক্ষাবর্ষের ছয় মাস তিনি তার চাচাতো ভাই উইলিয়াম ডাইস কের সাথে অ্যাবারডিনে থাকতেন যিনি ছিলেন একজন স্কটিশ সিভিল প্রকৌশলী এবং গ্রীষ্মকালীন সময় ম্যাক্স ওয়েল তার গ্লেনলেয়ারের বাড়িতে কাটান, যে বাড়ি তিনি তার বাবার কাছ থেকে পেয়েছিলেন। থাম্ব|[[জেমিমা ব্ল্যাকবার্ন কর্তৃক অঙ্কিত জেমস ক্লার্ক ম্যাক্সওয়েল এবং তার স্ত্রী।]] তিনি তার মনোযোগকে একটি সমস্যায় কেন্দ্রীভূত করেছিলেন যা ২০০ বছর ধরে বিজ্ঞানীদের নজরে আসেনি। এটি ছিল শনির বলয়ের প্রকৃতি। এটা অজানা ছিল যে কিভাবে শনির বলয়গুলো বিচ্ছিন্ন না হয়ে, দূরে সরে না গিয়ে বা শনি গ্রহে ধাক্কা লেগে বিধ্বস্ত না হয় স্থিতিশীল থাকতে পারে। এই সমস্যাটি সেই সময়ে একটি বিশেষ অনুরণন ফেলেছিল কারণ, কেমব্রিজের সেন্ট জনস কলেজ এটিকে ১৮৫৭ অ্যাডামস পুরস্কারের জন্য বিষয় হিসাবে নির্ধারণ করেছিল। ম্যাক্সওয়েল সমস্যাটি অধ্যয়নের জন্য দুই বছর সময় ব্যয় করেছিলেন  এবং প্রমাণ করেছিলেন যে একটি নিয়মিত কঠিন বলয় কখনো স্থিতিশীল হতে পারে না, যখন একটি তরল বলয়কে ব্লবে ভেঙে যেতে তরঙ্গ ক্রিয়া দ্বারা বাধ্য করা হয়। যেহেতু কোনটিই পরিলক্ষিত হয়নি, তাই তিনি এই সিদ্ধান্তে উপনীত হন যে বলয়গুলো অবশ্যই অসংখ্য ছোট কণার সমন্বয়ে গঠিত হবে যাকে তিনি "বৃক-ব্যাট" নাম দিয়েছিলেন, যেগুলো প্রতিটি স্বাধীনভাবে শনিকে প্রদক্ষিণ করে। ম্যাক্সওয়েল ১৮৫৯ সালে তার "শনির বলয়ের গতির স্থিতিশীলতার উপর" প্রবন্ধের জন্য £১৩০ অ্যাডামস পুরস্কারে ভূষিত হন ; তিনিই একমাত্র প্রবেশকারী ছিলেন যিনি একটি এন্ট্রি জমা দেওয়ার জন্য যথেষ্ট অগ্রগতি করেছিলেন। তাঁর কাজটি এতই বিশদ এবং বিশ্বাসযোগ্য ছিল যে জর্জ বিডেল এয়ারি যখন এটি পড়েছিলেন তখন তিনি মন্তব্য করেছিলেন, "এটি আমার দেখা পদার্থবিদ্যার জন্য গণিতের সবচেয়ে উল্লেখযোগ্য প্রয়োগগুলোর মধ্যে একটি।" এটি ছিল এই সমস্যার চূড়ান্ত সমাধান। ১৯৮০ এর দশকের ভয়েজার ফ্লাইবাইসের সরাসরি পর্যবেক্ষণ ম্যাক্সওয়েলের ভবিষ্যদ্বাণী নিশ্চিত না হওয়া পর্যন্ত এটিকে এই বিষয়ে চূড়ান্ত  সমাধান হিসেবে বিবেচনা করা হয়েছিল যে বলয়গুলো কণা দ্বারা গঠিত। তবে এখন বোঝা যাচ্ছে যে বলয়গুলোর কণাগুলো মোটেও স্থিতিশীল নয়, বরং সেগুলোকে মাধ্যাকর্ষণ শক্তির দ্বারা শনি তার নিজের দিকে টানছে। আগামী ৩০০ মিলিয়ন বছরের মধ্যে বলয়গুলো সম্পূর্ণরূপে অদৃশ্য হয়ে যাবে বলে আশা করা হচ্ছে।
১৮৫৭ সালে ম্যাক্সওয়েল মারিশাল বিশ্ববিদ্যালয়ের অধ্যক্ষ রেভারেন্ড ড্যানিয়েল দেওয়ারের সাথে বন্ধুত্ব করেন। তার মাধ্যমেেই ম্যাক্সওয়েল দেওয়ারের মেয়ে ক্যাথরিন মেরি দেওয়ারের সাথে দেখা করেন। তারা ১৮৫৮ সালের ২ রা জুন অ্যাবারডিনে বিয়ে করেন। বিয়ের রেকর্ডে, ম্যাক্সওয়েলকে অ্যাবারডিনের মারিশাল কলেজে প্রাকৃতিক দর্শনের অধ্যাপক হিসাবে তালিকাভুক্ত করা হয়েছিল। ক্যাথরিন ম্যাক্সওয়েলের চেয়ে সাত বছরের বড় ছিলেন। তার সম্পর্কে তুলনামূলকভাবে খুব কমই জানা যায়, তবে এটি জানা যায় যে তিনি ম্যাক্সওয়েলের ল্যাবের কাজে সাহায্য করেছিলেন এবং সান্দ্রতার পরীক্ষায় কাজ করেছিলেন। ম্যাক্সওয়েলের জীবনীকার এবং বন্ধু, লুইস ক্যাম্পবেল, ক্যাথরিনের বিষয়ে একটি অচৈতন্যহীন অযৌক্তিকতা অবলম্বন করেছিলেন, তাদের বিবাহিত জীবনকে "একটি উদাহরণহীন ভক্তি" হিসাবে বর্ণনা করার মাধ্যমে।
১৮৬০ সালে মারিশাল কলেজ প্রতিবেশী কিংস কলেজে র সাথে একীভূত হয়ে অ্যাবারডিন বিশ্ববিদ্যালয় গঠন করে। প্রাকৃতিক দর্শনের দুই অধ্যাপকের জন্য কোন জায়গা ছিল না, তাই ম্যাক্সওয়েলের বৈজ্ঞানিক খ্যাতি থাকা সত্ত্বেও, তাকে ছাঁটাই করে দেয়া হয়েছিল। তিনি এডিনবার্গে ফোর্বসের সম্প্রতি খালি হওয়া আসনের জন্য আবেদন করতে ব্যর্থ হয়েছিলেন, পদটি পরবর্তীতে টেইটের কাছে চলে যায়। এর পরিবর্তে ম্যাক্সওয়েলকে লন্ডনের কিংস কলেজে প্রাকৃতিক দর্শনের আসন দেওয়া হয়েছিল। ১৮৬০ সালে গুটিবসন্তের মারাত্মক আক্রমণ থেকে সেরে ওঠার পর, তিনি তার স্ত্রীর সাথে লন্ডনে চলে যান।
কিংস কলেজ লন্ডন (১৮৬০-১৮৬৫)
এই সময়টিতে ম্যাক্সওয়েল তড়িৎ এবং চুম্বকত্ব ক্ষেত্রে বিশেষ অগ্রগতি সাধন করেছিলেন। তিনি ১৮৬১ সালে প্রকাশিত তার দুই-খণ্ডের গবেষণাপত্র "অন ফিজিক্যাল লাইনস অফ ফোর্স"-এ বৈদ্যুতিক এবং চৌম্বক ক্ষেত্র উভয়ের প্রকৃতি পরীক্ষা করেন। এতে তিনি ইলেক্ট্রোম্যাগনেটিক ইন্ডাকশনের জন্য একটি ধারণাগত মডেল প্রদান করেন, যার মধ্যে চৌম্বকীয় প্রবাহের ক্ষুদ্র স্পিনিং কোষ রয়েছে। ১৮৬২ সালের প্রথম দিকে একই গবেষণাপত্রে আরও দুটি অংশ যুক্ত করা হয় এবং প্রকাশিত হয়। প্রথম অতিরিক্ত অংশে তিনি ইলেক্ট্রোস্ট্যাটিক্স এবং সরণ প্রবাহের প্রকৃতি নিয়ে আলোচনা করেন। দ্বিতীয় অতিরিক্ত অংশে তিনি চৌম্বক ক্ষেত্রে আলোর সমবর্তনে র সমতলের ঘূর্ণন নিয়ে কাজ করেছিলেন, যা ফ্যারাডে আবিষ্কার করেছিলেন এবং বর্তমানে এটি ফ্যারাডে প্রভাব নামে পরিচিত।
শেষ জীবন (১৮৬৫-১৮৭৯)
থাম্ব|জেমস ক্লার্ক ম্যাক্সওয়েল, তার বাবা-মা এবং তার স্ত্রীর কবরস্থান,পার্টন কার্ক (গ্যালোওয়ে)। থাম্ব|জেমস ক্লার্ক ম্যাক্সওয়েলের এই স্মারক পাথরটি পার্টনের (গ্যালোওয়ে) যুদ্ধের স্মৃতিসৌধের পাশে গির্জার সামনে একটি মাঠের উপর অবস্থিত। ১৮৬৫ সালে ম্যাক্সওয়েল লন্ডনের কিংস কলেজের আসন থেকে পদত্যাগ করেন এবং ক্যাথরিনের সাথে গ্লেনলেয়ারে ফিরে আসেন। তিনি তাঁর গবেষণাপত্র "অন গভর্নরস" (১৯৬৮)-এ গাণিতিকভাবে গভর্নর ডিভাইসের ব্যবহার বর্ণনা করেছেন-যে ডিভাইসগুলো বাষ্প ইঞ্জিনের গতি নিয়ন্ত্রণ করে-যার মাধমে তিনি নিয়ন্ত্রণ প্রকৌশলের তাত্ত্বিক ভিত্তি স্থাপন করেন। তার গবেষণাপত্র "অন রেসিপ্রোকাল ফিগারস, ফ্রেম অ্যান্ড ডায়াগ্রামস অফ ফোরসেস" (১৮৭০) এ তিনি জালির বিভিন্ন ডিজাইনের অনমনীয়তা নিয়ে আলোচনা করেছেন।  তিনি থিওরি অফ হিট (১৮৭১) এবং ত্রিটাইজ ম্যাটার অ্যান্ড মোশন (১৮৭৬) গ্রন্থ রচনা করেন। ১৮৭১ সালে ম্যাক্সওয়েলই প্রথম মাত্রিক বিশ্লেষণের সুস্পষ্ট ব্যবহার করেছিলেন।
১৮৭১ সালে তিনি পদার্থবিদ্যার প্রথম ক্যাভেন্ডিশ অধ্যাপক হতে কেমব্রিজে ফিরে আসেন। ম্যাক্সওয়েলকে ভবনের অগ্রগতির প্রতিটি পদক্ষেপের তত্ত্বাবধান এবং যন্ত্রপাতি সংগ্রহের জন্য ক্যাভেন্ডিশ ল্যাবরেটরির উন্নয়নের দায়িত্বে নিযুক্ত করা হয়েছিল। বিজ্ঞানে ম্যাক্সওয়েলের শেষ মহান অবদানগুলোর মধ্যে একটি ছিল হেনরি ক্যাভেন্ডিশের গবেষণার সম্পাদনা করা (প্রচুর মূল নোট সহ), যেখান থেকে দেখা যায় যে ক্যাভেন্ডিশ পৃথিবীর ঘনত্ব এবং জলের গঠনের মতো অন্যান্য বিষয়গুলো নিয়ে গবেষণা করেছে।  তিনি ১৮৭৬ সালে আমেরিকান ফিলোসফিক্যাল সোসাইটি র সদস্য হিসাবে নির্বাচিত হন।
১৮৭৯ সালের এপ্রিলে ম্যাক্সওয়েলের খাবার গলধঃকরণ করতে সমস্যা হয়েছিল । আর এটি ছিল তার গুরুতর অসুস্থতার প্রথম লক্ষণ।
ম্যাক্সওয়েল ১৮৭৯ সালের ৫ নভেম্বর ৪৮ বছর বয়সে পেটের ক্যান্সারে কেমব্রিজে মারা যান। তার মা একই বয়সে একই ধরনের ক্যান্সারে মারা গিয়েছিলেন। যে সেবক তার জীবনের শেষ সময়গুলোতে নিয়মিত তার সাথে দেখা করতেন তিনি তার স্পষ্টতা এবং তার স্মৃতির অপার শক্তি এবং সুযোগে বিস্মিত হয়েছিলেন, এবং বিশেষভাবে আরও মন্তব্য করেছিলেন,